**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2018. február 15-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város Önkormányzata adósságot keletkeztető ügyleteiből és kezességvállalásaiból keletkező kötelezettségei |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Fauszt Józsefné pénzügyi osztályvezető |
| Előterjesztés száma: | 25.sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Az államháztartásról szóló 2011. évi CXCV. tv. 29/A §. kimondja, hogy a helyi önkormányzat évente, legkésőbb a költségvetési rendelet elfogadásáig határozatban állapítja meg a Magyarország gazdasági stabilitásáról szóló 2011. évi CXCIV. tv. 3. §. (1) bek. szerinti adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegét.

A stabilitási törvény szerint adósságot keletkeztető ügylet többek között:

* hitel, kölcsön felvétele, átvállalása a folyósítás napjától a végtörlesztés napjáig, és annak aktuális tőketartozása
* a számvitelről szóló törvény szerinti hitelviszonyt megtestesítő értékpapír forgalomba hozatala, kamatozó értékpapír esetén annak névértéke, egyéb értékpapír esetén annak vételára
* váltó kibocsátása a kibocsátás napjától a beváltás napjáig
* visszavásárlási kötelezettség kikötésével megkötött adásvételi szerződés eladói félként történő megkötése
* szerződésben kapott, legalább 365 nap időtartamú halasztott fizetés, részletfizetés és még ki nem fizetett ellenérték,
* a visszavásárlási kötelezettség kikötésével megkötött adásvételi szerződés eladói félként történő megkötése a visszavásárlásig, és a kikötött visszavásárlási ár.

Bonyhád Város Önkormányzata 2018. évi költségvetési rendelet-tervezete új adósságot keletkeztető ügyletet nem tartalmaz. Hitel felvételére 2015. évben 105.707.- eFt összegben került sor. A költségvetési évet terhelő fizetési kötelezettségek összege a rendelet-tervezetbe beépítésre került.

Jelen előterjesztésünkben a 2019., 2020., 2021. évi tőketartozásokat tüntettük fel.

A csatolt mellékletben mutatjuk be az önkormányzati saját bevételeket, valamint az adósságot keletkeztető ügyletekből származó fizetési kötelezettségeket.

A kötelezettségek bemutatásakor a felvett hitel összegére vonatkozóan a megkötött kölcsönszerződésekben szereplő, 10 éves futamidővel, valamint a jelenlegi, 4,171 %-os mértékű kamattal számoltunk.

Az adósságot keletkeztető ügyletekhez történő hozzájárulás részletes szabályairól szóló 353/2011.(XII.30.) Korm. rendelet 6. §. (1) b) pontja szerint az önkormányzat ügyleteiből származó tárgyévi összes fizetési kötelezettsége az ügylet futamidejének végéig egyik évben sem haladja meg az önkormányzat adott évi saját bevételeinek 50 %-át.

A bemutatott adatok szerint a hitelfelvételt terhelő fizetési kötelezettségek összege a következő 3 év egyikében sem éri el a saját bevételek 50 %-át.

Fentiek alapján kérem, hogy a határozati javaslatot elfogadni szíveskedjenek.

**Határozati javaslat:**

Bonyhád Város Önkormányzatának Képviselő-testülete az államháztartásról szóló 2011. évi CXCV. tv. 29/A §-a alapján az adósságot keletkeztető ügyleteiből eredő fizetési kötelezettségeit a költségvetési évet követő 3 évre vonatkozóan az 1. mellékelt alapján elfogadja.

A kötelezettségek 2019., 2020., 2021. évek egyikében sem érik el a - 353/2011.(XII.30.) Korm. rendelet 6. (1) b) pontjában rögzített - saját bevételek 50 %-át.

Határidő: 2018. február 16.

Felelős: Dr. Puskásné Dr. Szeghy Petra jegyző

Végrehajtásáért felelős: Fauszt Józsefné pénzügyi osztályvezető

Bonyhád, 2018. február 05.

Dr. Puskásné Dr. Szeghy Petra

jegyző